***Приложение 1***

**МОСВ И ПУДООС**

отправят покана за участие в

**НАЦИОНАЛНА КАМПАНИЯ „ЗА ЧИСТА ОКОЛНА СРЕДА - 2013 г “**

 **На тема:**

 **„ОБИЧАМ ПРИРОДАТА – И АЗ УЧАСТВАМ “**

* **Кой може да кандидатства в конкурса:**

Участници в конкурса могат да бъдат **общини и кметства** от цялата страна **.**

* **За каква сума може да се кандидатства**:

За реализиране на всеки от класираните проекти ще бъдат предоставени средства в размер **до 10 000 лева ( с вкл. ДДС ) .**

* **Каква е целта на тазгодишната кампания:**

Целта на кампанията „За чиста околна среда 2013 г.“ е повишаване на екологичната култура и навлизане на съвременните тенденции в сферата на опазване на околната среда . С реализацията на дейностите по Националната кампания „За чиста околна среда” 2013 г. се цели постигане на резултати на територията на цялата страна. С доброволния труд на гражданите ще се осъществи залесяване и зацветяване на почистени площи, създаване и възстановяване на зони за отдих, ремонтиране на детски и спортни съоръжения и други. Ще се постигне повишаване на екологичното самосъзнание, формиране на позитивна нагласа към природата, затвърждаване на умения и желание за опазване на околната среда у гражданите.

* **Какви са основните изисквания към съдържанието на проекта и допустими разходи:**
1. **Обяснителна записка** – кратко изложение на съдържанието на проекта, неговите цели и задачи.
2. **Данни по посочените критерии** – систематизирани в таблица.
3. **План сметка за необходимите разходи** за реализация на проекта. Средствата за почистване да не надвишават 20% от стойността на проекта. Не се финансират печалба, семинари, озвучаване, командировки, възнаграждения, хонорари, лекторски и др. административни разходи.
4. **План за местоположението на обекта** – замърсените площи / зелени площи, междублокови пространства, дерета, корита на реки, спортни площадки и други / и ясно означени частите от тях, които ще се почистват, озеленяват и облагодаряват.
5. **Проект за озеленаване и възстановяване на зона за отдих,** включително залесяване и зацветяване на почистени площи, създаване и възстановяване на зони за отдих /пейки, беседки и т.н./,изграждане или ремонтиране на детски площадки, спортни съоръжения и др.
6. **Писмо на общината / кметството /** за обществената значимост на проекта.
7. **Декларация от Кмета на общината /кметството/,** че към датата на обявяване на конкурса, за предлагания проект или за част от него не са били отпускани средства от Предприятието за управление на дейностите по опазване на околната среда.
8. В случай, че Заявление за кандидатстване в кампанията се подава директно от **Кмет на** **Кметство**, е необходимо да бъде представено **пълномощно от Кмета на съответната Община или** **решение на Общински Съвет** **на Общината** **даващо правомощия на Кмета на Кметството за** кандидатстване с проектно предложение в кампанията „ За чиста околна среда „ , сключване на договор и изпълнение на проекта.
9. Времеви график за реализация на проекта , съобразен с предвидената крайна дата за реализация на дейностите по Кампанията – **31.10.2013 г**.
10. Протокол с имената и собственоръчни подписи на желаещите жители на населеното място да участват при изпълнение на проекта с доброволен труд.
* **Какви са критериите за оценка и подбор на проектите :**

Проектите ще бъдат оценявани по следните критерии:

1. **Размер** на почистените площи / в дка/
2. **Разходи** за почистване на 1дка
3. **Размер** на озеленените площи /в дка/
4. **Разходи** за озеленяване на 1 дка.
5. **Инвестиция за** създаване и възстановяване на зони за отдих /пейки, беседки и т.н./, изграждане или ремонтиране на детски площадки, спортни съоръжения и др. / в лева/

6 **. Предложение за устойчивост на проекта.** Например в случаите на изграждане на нови съоръжения или озеленяване на площи кой ще поеме последващото стопанисване или подръжка на изградените по проекта обекти. В краткосрочен план ще се оценява устойчивостта на проекта за период от минимум 2 години ( следващи годината на изпълнение на дейностите по проекта ) , през които **ФИНАНСИРАНАТА СТРАНА** ( община или кметство ) се задължава да поддържа и опазва движимите и недвижимите активи , придобити в следствие на реализацията на проекта . В дългосрочен аспект ще се оценява възможността за доразвиване и интегриране на проекта с нови форми и допълнителен дейности , приобщаващ гражданите към „ зелената идея „ .

 7 . **Мерки за недопускане** на повторно замърсяване на почистените площи и за поддържане на възстановената/създадената зона за отдих и др.

 8**. Обществено участие** – в т.ч. доброволен труд, подкрепа от гражданите , живущи в предлаганите за облагородяване райони , частни лица и фирми, неправителствени организации и др.

9. **Оригиналност на идеите** – с най-висока оценка по шестобалната система ще бъдат оценявани проекти , които в най-голяма степен показват приобщаване на гражданите към проекта , вменяване на дългосрочни задължения и постигане на определени резултати от участващите в проекта ( като от живущите в съответното населено място , така и от съответните ръководители на проектите в общините и кметствата ).

10. **Наличие на** **тясна връзка** между посочените дейности в проекта и кампанията „Чиста околна среда“ на Министерството на околната среда и водите , както и съответствие с цялостната стратегия за развитие на екологично възпитание и отговорности у гражданите в насока опазване на природните ресурси на страната ни .

11. **Активно участие на жителите от съответното населено място** както при самото създаване на идеята за проекта и подготовката на Заявлението за кандидатстване така и при изпълнение на предвидените дейности за реализацията му.

* **Начин за кандидатстване:**

Конкурсните проекти , изготвени в свободна форма , се изпращат до деловодството на ПУДООС **само по** **пощата с обратна разписка /на плика задължително да е изписан телефон за връзка/** на адрес : ПУДООС , София 1000 , ул. Триадица №4, ет.3 , с краен срок за получаване в деловодството на ПУДООС : **18.02.2013 година** .

**За приемане и входиране в деловодната система на ПУДООС ще бъдат допуснати само онези Заявления , носещи пощенско клеймо с дата преди обявената крайна дата за приемане на проектни предложения.**

Резултатите от извършеното класиране на постъпилите Заявления ще бъдат обявени в срок до 21.03.2013 г. на електронния сайт на МОСВ – [www.moew.government.bg](http://www.moew.government.bg) , в раздела на кампанията „ За чиста околна среда „ с мото „ Обичам природата и аз участвам „ и интернет страницата на ПУДООС - [www.pudoos.bg](http://www.pudoos.bg)

Допълнителна информация относно Кампанията „ За чиста околна среда – 2013 г. „ може да получите от ПУДООС на тел: 02/9406540, 02/9406062, 02/9406652 .